《和彬卿北湖》
元代·王都中

访古空遗迹，叉鱼旧有亭。苔封荒径绿，草没断碑青。

老树根横水，寒芦叶满汀。渔歌何处起，倦客倚栏听。

作者简介：（?—1335）元福宁人，字元俞，自号本斋。世祖时以父荫，年十七即特授少中大夫、平江路总管府治中。僚吏以其年少而易之。殆都中遇事剖析中肯入理，皆不敢欺。后历仕四十余年，多有善政。累官至江浙行省参知政事。有诗集。